Odluka o isplati jednokratne prigodne pomoći-Božićnice iz Proračuna Općine Sikirevci umirovljenicima s prebivališta Općine Sikirevci za 2023.

Na temelju članka 47. Statuta Općine Sikirevci (“Službeni vjesnik Brodsko-posavske županije”11/21) „Službeni glasnik Općine Sikirevci“1/22.), Načelnik Općine Sikirevci dana 08. studenog 2023. godine donio je  Odluku o isplati božićnice umirovljenicima u 2023. godini .

Pravo na pomoć/božićnicu ostvaruju umirovljenici s prebivalištem na području općine Sikirevci,  u iznosu od 30,00 eura (226,04 kn) čija ukupna primanja koja primaju po osnovi mirovine ne prelaze iznos od 270,00 EUR mjesečno .

Božićnica će se isplaćivati **od 11. prosinca 2023. do 20. prosinca 2023.**  u vremenu **od 8,00 do 13,30 sati.**

Osobe koje ostvaruju pravo na isplatu božićnice na način utvrđen Odlukom, dužni su prilikom isplate službenoj osobi dostaviti, zahtjev, presliku osobne iskaznice i presliku zadnjeg odreska od mirovine.

OPĆINA SIKIREVCI

OPĆINSKI NAČELNIK

Josip Nikolić, dipl.ing.drv.,v.r.